Solomon (500-luku)
Solomon syntyi Idriphtonin linnoituksessa, lähellä Daraa, Pohjois-Mesopotamiassa. Hän oli eunukki, mutta häntä ei oltu kastroitu tarkoituksellisesti. Aikalaishistorioitsija Prokopioksen mukaan hänen sukuelimensä olivat vahingoittuneet, kun hän oli ollut vauvana kapaloituna. Solomonilla oli veli nimeltään Bacchus, jonka kolme poikaa Cyrus, Sergius ja Solomon, palvelivat myöhemmin setäänsä Pohjois-Afrikassa. Solomonin synnyinvuodesta ei ole varmaa tietoa, mutta koska hän ei ilmeisesti ollut mikään nuori mies vuonna 527, on päätelty, että hän syntyi noin vuosien 480/490 tienoilla.
Salomon hallitsijasuku
Dynastian hallinto Etiopiassa alkoi vuonna 1270, kun ensimmäinen suvun keisari Yekuno Amlak syrjäytti Zagwe-dynastian viimeisen hallitsijan. Yekuno Amlak väitti olevansa Zagwe-dynastian syrjäyttämän Aksumin kuningashuoneen jälkeläinen suoraan alenevassa polvessa. Salomon suku hallitsi Etiopiaa vain pienin keskeytyksin aina vuoteen 1974, jolloin keisari Haile Selassie syöstiin vallasta.